
Okresný súd Stará Ľubovňa 4Ps/12/2024 8524200652 21. 06. 2024 JUDr. Jana Sroková ECLI:SK:OSSL:2024:8524200652.3
Opravné uznesenie Okresný súd Stará Ľubovňa sudkyňou JUDr. Janou Srokovou v statusovej veci nesvojprávneho A. B., nar. X.X.XXXX, trv. bytom, C. D. X, XXX XX C., zast. procesným opatrovníkom Obcou Obručné, na návrh navrhovateľa E. B., nar. XX.XX.XXXX, trv. bytom C. D. X, XXX XX C., v konaní o zmenu opatrovníka takto rozhodol: Sud opravuje výrok I. uznesenia Okresného súdu Stará Ľubovňa č. k. 4Ps/12/2024-17, zo dňa 14.6.2024, ktorý správne znie : „ I. Súd mení rozsudok Okresného súdu Stará Ľubovňa č.k. 2Ps/2/2012-37 zo dňa 5.3.2013 vo výroku o ustanovení opatrovníka pre nesvojprávneho tak, že nesvojprávnemu A. B., nar. XX.XX.XXXX, ustanovuje opatrovníka v osobe jeho otca E. B., nar. XX.XX.XXXX. Rozsah vymedzených práv a povinností pre opatrovníka ostáva nezmenený, t.j. je oprávnený a povinný v bežných veciach opatrovanca zastupovať, spravovať jeho veci, preberať za neho dôchodok, spravovať jeho majetok s výnimkou zmlúv týkajúcich sa majetkových prevodov, na ktoré je potrebný súhlas súdu. “ odôvodnenie: 1. Tunajší súd uznesením, č. k. 4Ps/12/2024-17 zo dňa 14.6.2024 rozhodol o zmene rozsudku tunajšieho súdu č.k. 2Ps/2/2012-37 vo výroku o ustanovení opatrovníka pre nesvojprávneho, nakoľko doterajšia opatrovníčka zomrela. 2. Na základe žiadosti o opravu chyby a kontrolou súdneho spisu bolo zistené, že v uznesení 4Ps/12/2024-17 zo dňa 14.6.2024 došlo k chybe v písaní, nakoľko vo výroku predmetného uznesenia bol nesprávne uvedený dátum vydania rozsudku č.k. 2Ps/2/2012 a to:“ 5.3.2023“, avšak správne malo byť uvedené zo dňa 5.3.2013. 3. Podľa § 224 zákona č. 160/2015 Z.z. Civilný sporový poriadok (ďalej len „CSP“), súd kedykoľvek aj bez návrhu opraví v rozsudku chyby v písaní a počítaní, ako aj iné zrejmé nesprávnosti. O oprave vydá opravné uznesenie, ktoré doručí subjektom konania. 4. Podľa § 234 ods. 2 CSP, ak nie je ďalej ustanovené inak, použijú sa na uznesenie primerane ustanovenia o rozsudku. 5. Na základe uvedeného, súd opravil uznesenie tak, ako je uvedené vo výrokovej časti tohto uznesenia. Poučenie: Proti tomuto uzneseniu v rozsahu vykonanej opravy je prípustné odvolanie. Odvolanie sa podáva v lehote 15 dní od doručenia rozhodnutia na súde, proti ktorého rozhodnutiu smeruje. V odvolaní sa popri všeobecných náležitostiach podania uvedie, proti ktorému rozhodnutiu smeruje, v akom rozsahu sa
napáda, z akých dôvodov sa rozhodnutie považuje za nesprávne (odvolacie dôvody) a čoho sa odvolateľ domáha (odvolací návrh).

